gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કૅપિટલ ગેઇન ટૅક્સમાં વધારો થવાની દહેશત થાળે પાડવામાં અરુણ જેટલી નિષ્ફળ
You need an iframes capable browser to view this content.
શૅરબજારમાં બ્રેક્ઝિટ-બૉટમ તૂટી, રોકડામાં લેણ ફૂટ્યાં
શૅરબજારનું ચલકચલાણું - અનિલ પટેલ
રાષ્ટ્રનિમાર્‍ણ માટેના પ્રયાસમાં મૂડીબજાર પોતાનો વાજબી ફાળો આપતું નથી એવા વડા પ્રધાન મોદીના નિવેદનના પગલે કૅપિટલ ગેઇન ટૅક્સ તેમ જ એસટીટી સહિતના અન્ય વેરાનું ભારણ બજેટમાં વધશે એવો સાર્વત્રિકક ફફડાટ શનિવારથી શરૂ થઈ ગયો છે. નાણાપ્રધાન અરુણ જેટલી તરફથી કૅપિટલ ગેઇન ટૅક્સમાં વધારાની કોઈ યોજના નથી એવા એકથી વધુ વખત નિવેદન આ દરમ્યાન જારી થઈ ચૂક્યાં છે, પરંતુ બજારને જરાય હૈયાધારણ મળી નથી. હકીકત એ છે કે નોટબંધી અને ત્યાર પછી રોજેરોજ ઘણી વાર તો સવાર-સાંજ સરકાર જે રીતે અવનવા નિયમ જાહેર કરીને વચનભંગ કરતી રહી છે એના પગલે સરકારમાં હવે કોઈને વિશ્વાસ નથી રહ્યો. સરવાળે શૅરબજારનું મોરલ દિવસે-દિવસે વધુ ખરાબ થવા માંડ્યું છે. સેન્સેક્સ ગઈ કાલે ૨૩૩ પૉઇન્ટની નબળાઈમાં ૨૫,૮૦૭ તથા નિફ્ટી ૭૭ પૉઇન્ટ ખરડાઈને ૭૯૦૮ બંધ રહ્યા છે. બન્ને આંક સાત મહિનાની નીચી સપાટીએ આવી ગયા છે. બ્રેક્ઝિટ-બૉટમ તૂટી ગઈ છે. બન્ને આંક આરંભથી અંત સુધી નેગેટિવ ઝોનમાં ગઈ કાલે રહ્યા હતા. સેન્સેક્સ નીચામાં ૨૫,૭૫૪ તથા નિફ્ટી ૭૮૯૪ થયા હતા. એશિયા-યુરોપનાં મોટા ભાગનાં બજારો નાતાલ વેકેશનમાં બંધ હતાં. જપાન, તાઇવાન, ચાઇના અને સાઉથ કોરિયા સાધારણ વધ-ઘટે બંધ હતાં.
તમામ બેન્ચમાર્ક રેડ ઝોનમાં
ગઈ કાલે સેન્સેક્સના ૩૦માંથી પાંચ તો નિફ્ટીના ૫૧માંથી છ શૅર વધી શક્યા હતા. હિન્દુસ્તાન યુનિલીવર બીએસઈ ખાતે સવા તથા એનએસઈ ખાતે પોણાબે ટકાથી વધુના સુધારામાં મોખરે હતો. ભારતી ઍરટેલ, ટીસીએસ, આઇટીસી, લાર્સન ઇત્યાદિ પરચૂરણ વધેલા હતા. નિફ્ટી ખાતે હિન્દાલ્કો તો સેન્સેક્સ ખાતે સિપ્લા પાંચ-પાંચ ટકાની ખરાબીમાં વર્સ્ટ પર્ફોર્મર બન્યા હતા. બન્ને બજારો ખાતેના તમામ બેન્ચમાર્ક કે ઇન્ડાઇસિસ રેડ ઝોનમાં બંધ હતા. સેન્સેક્સ-નિફ્ટીની એકાદ ટકાની નરમાઈ સામે મિડ કૅપ અને સ્મૉલ કૅપ ઇન્ડેક્સ બેથી સવાબે ટકા, ફામાર્‍, હેલ્થકૅર ઇન્ડેક્સ અઢી ટકા, રિયલ્ટી સાડાત્રણ ટકા, ઑટો ઇન્ડેક્સ દોઢ ટકો, ઑઇલ-ગૅસ બેન્ચમાર્ક ૧.૬ ટકા, પાવર ઇન્ડેક્સ પોણાબે ટકા, મેટલ ઇન્ડેક્સ લગભગ ત્રણ ટકા, પીએસયુ બેન્ક નિફ્ટી અઢી ટકા, બેન્ક નિફ્ટી ૧.૩ ટકા, નિફ્ટી મીડિયા ત્રણ ટકા, ઇન્ફ્રા ઇન્ડેક્સ સાડાત્રણ ટકા ડાઉન હતા. આઇટી ઇન્ડેક્સ અડધા ટકાની આસપાસ નરમ હતો.
ગઈ કાલે માર્કેટ-બ્રેડ્થમાં ખાસ્સી બૂરાઈ હતી. ૫૭૭ શૅર વધ્યા હતા. સામે ૨૦૨૦ જાતો માઇનસમાં હતી. રોકડામાં હાલત સવિશેષ ખરાબે ચડેલી હતી. બ્રોડર માર્કેટનો માપદંડ ગણાતા બીએસઈ-૫૦૦ ઇન્ડેક્સ ખાતેના ૫૦૧ શૅરમાંથી માત્ર ૫૮ કાઉન્ટર પ્લસ હતાં. મિડ કૅપ ઇન્ડેક્સ ખાતેની ૮૪ જાતોમાંથી માત્ર ૮ શૅર તો સ્મૉલ કૅપ ઇન્ડેક્સના ૭૮૦માંથી ૯૦ શૅર ગઈ કાલે સુધારામાં હતા. પીએસયુ ઇન્ડેક્સમાંના ૬૦ શૅરમાંથી ૫૮ શૅર ઘટેલા હતા. રોકડું કે ‘બી’ ગ્રુપમાં સમાવિષ્ટ ૧૧૯૧ શૅરમાં કામકાજ થયાં હતાં. એમાંથી ૧૦૧૮ જાતો માઇનસમાં બંધ રહી હતી. ‘એ’ ગ્રુપના ૩૦૦ શૅરમાંથી ફક્ત બાર ટકા કે ૩૬ શૅર ગઈ કાલે પ્લસમાં હતા. બીએસઈ ખાતે ભાવની રીતે ગઈ કાલે ૩૬ શૅર એક વર્ષ કે એથી વધુ સમયગાળાની રીતે નવા ઊંચા શિખરે ગયા હતા. સામે ૧૧૮ શૅરમાં ઐતિહાસિક નીચી સપાટી જોવાઈ હતી.
ગઈ કાલે બૅન્કેક્સ અને બૅન્ક નિફ્ટીનો ઘટાડો સવા ટકાથી થોડોક વધુનો હતો, પરંતુ બન્ને બેન્ચમાર્કમાંનો એક પણ શૅર વધ્યો ન હતો એટલું જ નહીં, બૅન્કિંગ ઉદ્યોગના બધા, ૪૨ શૅર માઇનસ ઝોનમાં બંધ હતા. ખાનગી બૅન્કોના મુકાબલે જાહેર બૅન્કોના શૅરમાં ઘટાડાનું પ્રમાણ વધુ હોવાથી પીએસયુ બૅન્ક નિફ્ટી અઢી ટકા કરતાંય વધુ ડાઉન હતો. સાઉથ ઇન્ડિયન બૅન્ક, કૅનેરા બૅન્ક, અલાહાબાદ બૅન્ક, આઇડીએફસી બૅન્ક, ઓબીસી, ફેડરલ બૅન્ક, પીએનબી, આંધ્ર બૅન્ક, બૅન્ક ઑફ બરોડા, સ્ટેટ બૅન્ક ઑફ માયસોર, યુનિયન બૅન્ક, લક્ષ્મી વિલાસ બૅન્ક, બૅન્ક ઑફ ઇન્ડિયા, સિન્ડિકેટ બૅન્ક, જેકે બૅન્ક, કર્ણાટકા બૅન્ક, યુનાઇટેડ બૅન્ક જેવા ૧૬ શૅર ત્રણથી છ ટકા સુધીની રેન્જમાં તૂટ્યા હતા. સ્ટેટ બૅન્ક બે ટકા, ઍક્સિસ બૅન્ક દોઢ ટકો, આઇસીઆઇસીઆઇ બૅન્ક એક ટકોની નજીક ઘટીને આવતાં સેન્સેક્સને ૭૫ પૉઇન્ટની હાનિ થઈ હતી. ઇન્ડ્સઇન્ડ બૅન્ક નામ કે વાસ્તે માંડ દોઢ રૂપિયો ઘટીને ૧૦૬૧ રૂપિયા બંધ હતો.
ટૂ-થ્રી વ્હીલર્સના તમામ શૅર નરમ
ગઈ કાલે ઑટો ઇન્ડેક્સ દોઢ ટકો ઘટ્યો હતો, પરંતુ ટૂ-વ્હીલર્સ ઉદ્યોગના ૧૧ શૅરમાંથી એક પણ શૅર પ્લસમાં ન હતો. સૌથી ઓછો ઘટાડો બજાજ ઑટોમાં એક ટકો રહ્યો હતો. કમર્શિયલ વ્હીકલ્સ સેગમેન્ટના ૧૪ શૅર ઘટ્યા હતા. એક શૅર વધેલો હતો. ઑટો પાર્ટ્સ ઍન્સિલિયરી ઉદ્યોગના લિસ્ટેડ ૯૪ શૅરમાંથી ફક્ત ૧૫ શૅર સુધારામાં હતા. શિપિંગ ઉદ્યોગના તમામ આઠ શૅર નરમ હતા. ખાતર ઉદ્યોગમાં ૧૭માંથી ૧૬ શૅર નરમ હતા. ટેલિકૉમ કેબલ સેક્ટરના સાતમાંથી એક પણ શૅર પ્લસ ન હતો. સિમેન્ટ ક્ષેત્રે બે શૅર વધ્યા હતા, નવ શૅર ડાઉન હતા. ટેક્સટાઇલ ઉદ્યોગમાં ૧૬૮માંથી ૩૯ શૅર ઊંચકાયા હતા. લગભગ તમામ સેક્ટર અને સબ-સેક્ટર ખાતે ઉધાર પાસું ખાસ્સું નમેલું હતું. મતલબ કે હવે રોકડાની જાતોમાં ખુવારીના શ્રીગણેશ થઈ ચૂક્યા છે. લેણ ફૂટવા માંડ્યાં છે. આગામી સમય મિડ કૅપ - સ્મૉલ કૅપમાં મંદીના રમખાણનો હોઈ શકે છે.
એસટીસીમાં બીજા દિવસે તેજીની સર્કિટ
સાર્વત્રિકક ખરાબી વચ્ચે પણ પીએસયુ કંપની સ્ટેટ ટ્રેડિંગ કૉર્પોરેશનમાં સાતેક ગણા કામકાજ સાથે સતત બીજા દિવસે ૨૦ ટકાની ઉપલી સર્કિટ લાગેલી રહેતાં ભાવ ૧૭૨ રૂપિયા બંધ રહ્યો હતો. વર્ષ પૂર્વે ભાવ ૧૭૪ રૂપિયા નજીકના શિખરે જોવાયો હતો. ૨૬ ફેબ્રુઆરીએ શૅરમાં ૭૧ રૂપિયાનું બૉટમ બન્યું હતું. ગયા શુક્રવારે આ કાઉન્ટરમાં સ્મિથ બ્લૉક ફાઇનૅન્શિયલ સર્વિસિસ દ્વારા બલ્ક ડીલમાં શૅરદીઠ ૧૪૨ રૂપિયા પ્લસના ભાવે ચાર લાખ શૅર ખરીદાયા હતા. કંપનીમાં કેન્દ્ર સરકારનું હોલ્ડિંગ ૯૦ ટકાનું છે. વીમા કંપનીઓ તથા બૉડી કૉર્પોરેટ્સના હોલ્ડિંગને બાદ કરતાં જાહેર જનતા પાસે છ ટકા જેટલો માલ છે. ભરપાઈ શૅરમૂડી ૬૦ કરોડ રૂપિયા છે. એક અન્ય પીએસયુ એનબીસીસી ઇન્ડિયામાં ૪ જાન્યુઆરીએ બોનસ માટે બોર્ડ-મીટિંગની નોટિસ લાગતાં શૅર ઉપરમાં ૨૩૦ રૂપિયા નજીક જઈ છેલ્લે દોઢેક ટકાના ઘટાડે ૨૨૦ રૂપિયા બંધ હતો. ફેસવૅલ્યુ બે રૂપિયા છે. આ કંપનીમાં પણ કેન્દ્ર સરકારનું હોલ્ડિંગ ૯૦ ટકાનું છે તો યુએસએફડીએના નેગેટિવ ઑબ્ઝર્વેશનના કારણે શુક્રવારે બાવીસ ટકા લથડેલો ડિવીઝ લૅબોરેટરીઝ ગઈ કાલે નીચામાં ૭૪૫ રૂપિયાની ૨૮ મહિનાની નીચી સપાટી બનાવી છેલ્લે સાડાઅગિયાર ટકા કે ૧૦૧ રૂપિયાના વધુ ધબડકામાં ૭૬૫ રૂપિયા બંધ હતો. એક અન્ય કંપની ઓર્બિટ એક્સપોર્ટ્સની બોર્ડ-મીટિંગમાં શૅરદીઠ એક બોનસ જાહેર થતાં ભાવ ઉપરમાં ૩૦૨ રૂપિયા વટાવી અંતે સવાનવ ટકાની તેજીમાં ૨૮૬ રૂપિયા બંધ હતો.
જાણીતા શૅરમાં નવા નીચા બૉટમ
ગઈ કાલે બીએસઈ ખાતે ભાવની રીતે ૧૧૮ શૅરમાં એક વર્ષ કે એથી વધુ સમયગાળાની રીતે નવાં નીચાં તળિયાં દેખાયાં હતાં. આ યાદીમાં કેટલીક જાણીતી જાતો નીચે મુજબ છે: અપોલો હૉસ્પિટલ, એસ્ટ્રાઝેનેકા, બ્લુ ડર્ટ, બીએફ યુટિલિટી, કૅસ્ટ્રોલ ઇન્ડિયા, સિગ્નેટી, કૉફી ડે, ડિવીઝ લૅબ, ડીએસ કુલકર્ણી, એસુન રેરોલ, એવરેસ્ટ ઇન્ડ., જીઇ ટીઍન્ડડી, ગ્લોબલ ઑફશૉર, જિન્દલ પોલિ, જસ્ટ ડાયલ, જ્યુબિલન્ટ ફૂડ્સ, જીએસપીએલ, કોસ્ટ-પાટીલ, લોરસ લૅબ્ઝ, લા ઓપેલા, એમબીએલ ઇન્ફ્રા, આરકૉમ, એસબીસીએલ, સુંદરમ્ ફાઇનૅન્સ, ટીસીઆઇ એક્સ્પ્રેસ, વૉકહાર્ટ, ટ્રી-હાઉસ, મંધાના રીટેલ, ડબ્લ્યુપીઆઇએલ, ઝોડિયાક ક્લોધિંગ્સ, સ્ટાર લૉજિસ્ટિક્સ, પ્રમેકો ગ્લોબલ, નિતેશ એસ્ટેટ્સ, ગુજરાત પિપાવાવ ર્પોટ, અપ્પુ માર્કેટિંગ વગેરે વગેરે...
દરમ્યાન વેલસ્પન એન્ટરપ્રાઇઝિસના બૉર્ડ ઑફ ડિરેક્ટર્સ દ્વારા વેલસ્પન એનર્જીનો સાડાપંદર ટકા સ્ટૉક આશરે ૨૯૦ કરોડ રૂપિયામાં વેચવાનો નિર્ણય લેવાતાં ભાવ ઉપરમાં ૬૩ રૂપિયા જેવો થઈ છેલ્લે ૪.૪ ટકા વધીને ૬૨ રૂપિયા બંધ હતો. કેમલિન ફાઇન સાયન્સ દ્વારા ચાઇનીઝ કંપનીમાં ૫૧ ટકા હિસ્સો હસ્તગત કરાયાના અહેવાલે ભાવ પ્રારંભિક સુધારામાં ૧૦૪ રૂપિયા થયા બાદ છેવટે એક ટકાની નરમાઈમાં ૯૮ રૂપિયાની અંદર બંધ હતો. સિરપુર ગોલ્ડ દ્વારા માલી ખાતેની કંપનીનો ૭૦ ટકા હિસ્સો ખરીદવાની જાહેરાતે શૅર ૧૦૭ રૂપિયા નજીકની ઇન્ટ્રા-ડે હાઈ બનાવી અંતે અઢી ટકાના ઘટાડે ૧૦૧ રૂપિયા બંધ હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.